AJAKOHAST OTSE TAEVAST
Pia, mina usun, et kristlik kogukond või suurem osa sellest,
on võtnud Jeesuse misjonikäsku tõsiselt.
Kindlasti. Teevad ju soomlasedki palju misjonitööd.
Mõtlen sellegi peale, et kõike seda on tehtud täie innuga.
Paulus kasutas misjonitööks nii paate, hobuseid kui eesleid.
Vahendeid, mis tookord olid. Lennukeid neil sel ajal veel polnud.
Ja nad käisid ju ka palju jalgsi. Pikki teekondi.
Vaatate saadet "Ajakohast otse taevast"
ja olete teretulnud liituma meiega laeva peale, kus hetkel viibime.
Pia, sina oled saarepiiga? - No me vähemalt elame saarestikus.
Sel juhul sa siis ka tead,
et laeval on teatud osad, mis on hädavajalikud edasi liikumiseks.
Oskad sa nimetada mõnda neist?
Oh aeg! No mootor peab kindlasti olema ja tüür vist on ka olemas?
Tõsi! Jõuandja peab kindlasti olema.
Inimesel on selleks lihasjõud. Teatud muudel puhkudel on selleks tuul.
Samuti mootorid või muud jõuallikad, mis kõik on hädavajalikud.
Teine tähtis asi - vähemalt laeva puhul, on meeskond,
kes teab, mida teha ja oskab lugeda juhiseid ja näite,
et mitte karile sõita.
Mõeldes sellele, et meie endigi vetes on toimunud õnnetusi
nagu näiteks Estonia hukk, mis tekitas paljudes õudu
ja kahtlusi, et kas enam tulevikus julgebki laevaga sõita.
Kuid samas ei saa sellele liiga palju mõelda,
mis kord oli või võib olla. Tuleb lihtsalt reisida.
Tahtsingi just öelda, et tänapäeva laeva kaptenid ja meeskonnad
on nii pädevad ja osavad, et pole mingit põhjust kartuseks.
Kuid nagu enne öeldud - peab olema see miski, mille abil juhtida.
Just. See miski, mille nime ma ei tea.
Tänapäeva laevadel on selleks propellerid,
mis on nii laeva ees kui tagaosas ja võimaldavad siis laeval liikuda.
Kuid rääkides tüürist, siis see on hädavajalik,
kuna vähemalt suured laevad jääks ilma selleta hätta.
Ka Jaakobusel oli üht koma teist tüüri kohta öelda,
kasutades selleks võrdpilte.
Jeesuski kasutas oma õpetustes palju erinevaid võrdpilte,
kui Ta rääkis lindudest, rebastest, puudest ja paljust muust.
Inimestele lõi see tuttava pildi ja nad kuulasid suure huviga.
Sest nad said samastada seda kõike oma eluga.
Aga me ju elamegi oma igapäevaelu, kust kõik need asjad pärinevad.
Jaakob teeb samamoodi, kui räägib meie kõnest.
Usun, et jutt, mida suust välja ajame, on tähtsam kui arvatagi võime.
Kuna me aga ei mõista seda, räägimegi igasugu asju.
Vahel räägime isegi liiga palju, mis hiljem paneb kahetsema ja mõtlema,
et oh oleks ma selle asja parem ütlemata jätnud.
Sel juhul aitab muidugi andeks palumine ja asjade klaarimine.
Seega Jaakobus räägib meie kõnest, andes teada, kui tõsine see on.
Ta räägib algul hobuste ohjamisest ratsmete abil,
kuid seejärel vahetab drastiliselt pilti ja ütleb Jaakobus 3:4
"Ennäe, ka suuri ja rajutuulte aetud laevu
juhitakse väikese tüüriga sinna, kuhu tüürimees tahab.
Nõnda on ka keel väike ihuliige, aga kiitleb suurte asjade üle.
Ennäe kui väike tuli süütab suure metsa!"
Siin räägitakse siis suurtest laevadest, mille juhtimiseks on midagi tarvis.
Aga samas ta ütleb, et selleks "miskiks" piisab väikesest tüürist,
mille abil neid suuri laevu juhtida.
Mis sest, et need on suured mürakad, kandes palju inimesi ja kaupa.
Piisab ühest väikesest tüürist. Sama lugu on ka meie keelega.
Vahel me küll halame isekeskis, et kuhu suunda mu elu küll läheb,
kuidas ma küll hakkama saan ja kuidas ma üldse siia sattusin?
See võib juhtuda suhtlusringkonnas, perekonnas, töö juures jne,
tekitades sageli üsna ebamugava õhkkonna.
Seda siis, kui öeldakse midagi halvasti või räägitakse kedagi taga.
Või kui abikaasad pilluvad üksteise suunas haavavaid sõnu,
süüdistades üksteist.
Kõik need väikesed asjad, mis võiks iseenesest olemata olla.
Me võime ju öelda,
et ega see nüüd nii suurt tähtsust ka oma, mida ütleme! Kuid omab!
Teisalt aga jälle on olemas ka armsad, õrnad sõnad.
- Neid peaks kohe rohkesti jagama!
Armsad meesvaatajad -
rääkige õrnalt oma naistega ja öelge neile midagi julgustavat!
"Aga mul pole midagi head öelda!" Usu - sul on palju head, mida öelda!
Täna Jumalat oma hea ja tegelikult parima naise eest,
mõtlemata, kas mitte teist poolt aeda poleks leidunud kedagi paremat.
Ei! Ole tänulik ja hoia seda, kes sulle antud! Ja vastupidi siis ka.
No sina oled selles vallas küll väga hea eeskuju.
Ehk me räägime siin me sõnadest ja nende olulisusest
ning sellest, kuidas nad me elusid juhivad.
Markuse 5. ptk on lugu naisest, mis on üks tuntumaid lugusid.
Enamus teavad seda naist. Ta oli olnud pikka aega haige
ja kulutanud palju raha terveks saamise peale, kuid asjata.
Nii et tal polnud enam midagi järel.
Kuid siis kuuleb ta Jeesusest ja Tema imedest.
Inimesed olid täiesti hämmingus, sest Jeesus rääkis hoopis muul moel
kui kirjatundjad ja variserid.
Ta rääkis meelevallaga. Jumala Sõnas peitub vägi
ja kui seda kuulutatakse Püha Vaimu väes,
siis selles on iva, mida sa vajad ja mis hakkab sind mõjutama.
Nii et Markuse 5:27 on öeldud: "Olles kuulnud lugusid Jeesusest,
läks rahvahulga seas ta selja taha ja puudutas tema kuube,
sest ta ütles:
Kui ma saaksin tema kuubegi puudutada, siis ma paraneksin!”
Pane tähele seda väikest lõiku: "Kui ma vaid saaksin..."
Naine rääkis siin kui iseendale, öeldes:"Küll ma siit läbi pääsen.
Kõik tahavad kuulda Jeesust, panna tähele, mida Ta ütleb.
Ja seal on veel Ta jüngridki. Kuid - kui ma vaid pääsen siit läbi
ja saan puudutada Tema kuube, siis ma saan terveks."
Nii et ta kõneles iseendale. Ja teate, mis?
Ta puudutaski Jeesuse kuube ja sai kätte selle, mida oli palunud.
Sama teemaga on seotud ka Markuse 11. peatükk,
kus Jeesus needis viigipuu, mis ei kandnud enam vilja.
Ta ütles seepeale Markuse 11:27: "Tõesti, ma ütlen teile,
kes iganes ütleb tollele mäele: Kerki ja kukuta end merre!”
ega kõhkle oma südames, vaid usub, et see, mis ta räägib, sünnib,
siis see saabki talle!"
Kas pole huvitav?
See, et Jeesus ütleb: "Kui keegi ütleb sellele mäele."
Miks peab midagi ütlema?
Aga seetõttu, et Ta teab, et meie suus on see väike tüür - meie keel,
mis juhib me elu, aga päästab ka asju valla.
Kui Jumal lõi taevad ja maa, siis Ta ütles: "Saagu valgus!" ja see sai.
"Saagu linnud!" ja need said. "Saagu kalad!" ja need said.
Nii et Ta ütles välja oma sõna ja see muutis olukordi.
Seetõttu kui Jeesus ütles: "Kes iganes ütleb tollele mäele:
Kerki ja kukuta end merre!” ega kõhkle oma südames..."
Tõsi, Ta räägib siin usust,
kuid ainuüksi usust ei piisa, kui seda ei käivitata.
Kui ennist oli juttu laeva mootoritest,
siis laev ei liiguks sadamast kuhugi, kui ennist ei käivitataks mootorit.
Ehk miski peab panema asjad liikuma.
Nõnda samuti paneb ka meie keel asjad liikuma.
Jeesus jätkab salmis 24, tuues teema meile veelgi lähemale:
"Seepärast ma ütlen teile:
Kõike, mida te iganes palves endale palute -
uskuge, et te olete saanud, ja see saabki teile!"
Siinkohal on oluline rõhutada,
et Jumala Sõna tuleb alati lugeda ühtses kontekstis.
Jeesus rääkis palvest, mille kaudu me ütleme asju välja.
Me räägime välja Jumala Sõnas peituvaid Jumala tõotusi.
Me kõneleme oma "mägedele" ehk siis eluolukordadele,
mis vahel on meie vastu ja püüavad meid panna uskuma,
et miski ei saa kunagi muutuma ja sellega peab lihtsalt leppima.
Kui aga lepime teatud asjadega, siis jäämegi nende olukordade alla
ja need võivad minna üha halvemaks.
Kuid Jeesus ütles, et te võite kõnetada oma olukordi.
Kõnetada oma mägesid ehk takistusi elus.
Kui sa koged näiteks,
et pole oma tööelus jõudnud sellisele tasemele, kus tahaksid olla,
siis hakka muutust esile rääkima.
Samuti võid sa öelda iseendale, et võid end koolitada rohkem
ja arendada seda, mis sul juba on, et liikuda edasi.
Seda kõike välja rääkima hakates, on oluline sellesse ka ise uskuda
ning asjad hakkavad sündima.
Oleme Piaga üsna palju reisinud ja me oleme tänulikud selle eest.
Paljud me reisidest on olnud muidugi tööreisid nagu seegi praegu,
kuid paljud me reisid on saanud alguse sellest,
et oleme hakanud väljendama oma soovi minna kuhugi.
Seega küsimus pole olnud selles,
et leidsime ühel hommikul lauasahtlist suure hunniku raha,
teadmata, mida sellega peale hakata.
Ei. Vaatamata sellele, et me taskud olid tühjad,
hakkasime me kuulutama, et me läheme Aafrikasse,
Tansaaniasse või Iisraeli.
Ja me nägime, kuidas see pani asjad õiges suunas liikuma.
Samas ei tähenda see muidugi seda,
et me ainult ütleme neid asju välja ja ise ei liiguta lillegi.
Kuid meie suus on siiski võimas tüür.
Jumala Sõna lugemine on tähtis,
kuid vahel, kui seda loeme, tundub kõik juba nii tuttav.
Ja kuna oleme seda nii palju lugenud, jäävad paljud pärlid märkamata.
Matteuse 6. peatükk. Mis teile meenub selle kohaga? Mäejutlus.
Jeesus rääkis Mäejutluses meie igapäevavajadustest.
Sellest, kuidas me vajame toitu ja riideid jms.
Jeesus tahab näidata meile,
et Jumal teab seda kõike ja tahab täita kõik meie vajadused.
Ta tahab suunata me tähelepanu mitte ainuüksi me isiklikele asjadele,
vaid ka Jumala kuningriigile.
Jumalariigi esmane otsimine ei seisne vaid palves ja Piibli lugemises,
vaid ka selle teistega jagamises.
Kõigil pole küll võimalust reisida,
kuid kõigil on siiski võimalus jagada evangeeliumit.
Nii et need on need asjad, mille poole Jeesus tahab, et püüdleksime.
Nii et Ta ütleb Matteuse 16:31: "Ärge siis hakake muretsema,
öeldes: Mis me sööme?” või Mis me joome?” või Millega me riietume?”
Panete te tähele, kuidas Jeesus ütles: "Ärge muretsege, öeldes..."
Ehk siis Jeesus hoiatab meid, öeldes, et teil on tüür,
mida tuleb õigesti kasutada, sest muidu sõidate karidele.
Ehk - kui te muretsete ja vabastate oma mure sõnade kaudu,
siis tead, kui negatiivselt see kõlab või veelgi hullemaks muutub,
kui me pidevalt ketrame:
"Nüüd on kõik läbi ja enam pole mingit võimalustki!
Paljud riigid on võlgades, Euroopa Liit läheb pankrotti jne."
Kui me niimoodi räägime, ei julge sa poodi minna piimagi ostma.
Nii et ärgem muretsegem, vaid öelgem pigem:
Jumal kannab minu eest hoolt ja katab kõik mu vajadused.
Ma ei pea minema kusagile leiba kerjama.
Hoopis vastupidi - peame minema täitma teiste tühja kõhtu.
Kuid mõistate te, et see pole meie saatus
olla vaesed ja jääda üha vaesemaks.
Jumal kannab hoolt me eest ja aitab meid,
nii et meil on riideid, mida kanda ja jagada teistelegi.
Samuti toidust ja kõike muudki.
Nii et kuulutagem välja Jumala tõotusi, sest neis peitub vägi.
Toeta Taevas TV7 tööd Eestis! Helista annetustelefonile 900 1777!
Helistades lauatelefonilt annetustelefonile,
annetad 7 eurot TV7 tööks. Annetamiseks kuula sõnum lõpuni.
Aitäh kõige toe eest, mida olete osutanud
ja täname, et toetate meid edaspidigi,
et jõuda hea sõnumiga Jeesusest kogu meie maa ja rahvani.
Olge õnnistatud!
Vaatame veel mõnda Piibli kohta. Jeesus ütleb Matteuse 12:37:
"Sest su sõnadest mõistetakse sind õigeks
ja su sõnadest mõistetakse sind süüdi.”
Ehk siis sinu enda sõnade põhjal tunnistatakse sind õigeks.
See on mingil määral seotud ka inimese päästele tulekuga,
sest Paulus ütles, et:
"Kui sa oma südames usud ja suuga tunnistad, siis saad päästetud".
Ehk me päästame oma südameist valla
kõik selle, mis sinna on külvatud ja pandud.
Jumala Sõna, erinevad õpetused ja kuuldud lood,
mille kaudu oleme hakanud uskuma Jeesusesse.
Nii et me tunnistame, et võtame Ta vastu ja usume Temasse.
Seeläbi me saamegi päästetud.
Kuid enne seda ütles Jeesus veel järgmist:
"Sest suu räägib sellest, millest süda on tulvil."
Seda, mis kellegi südames valitseb,
on kerge mõista, kui kuuleme neid rääkimas.
Meil on võimalus rääkida kas head või halba.
Me kohtame aeg-ajalt ka positiivseid inimesi,
kes näevad kõikjal võimalusi ja vaatamata võimatutele olukordadele,
ütlevad siiski, et küll kõik laheneb ja küll Jumal aitab.
Me kõik võiksime olla sellised,
lastes oma sõnadel kanda meid õiges suunas ja tõusuteed.
Vaatame 2 Korintlastele 4 ptk.
Kui sul on Piibel käepärast, siis loe koos meiega kõiki neid salme.
Loodetavasti pole su elutoas nii tuuline kui meil siin.
2 Kor.4:13 ütleb Paulus järgmist:
"Aga et meil on sellesama usu vaim, millest on kirjutatud:
Ma usun, seepärast ma räägin”,
siis meiegi usume ja ka räägime..."
Nii et me usume ja räägime välja seda, mida me usk meile andnud on.
Me oleme saanud usklikuks ja jätkame sel usuteel.
Seetõttu on tähtis mõista, kui sa loed näiteks Psalme 91,
mis algab salmiga:
"Kes Kõigekõrgema kaitse all elab ja alati Kõigeväelise varju all viibib."
et psalmist tunnistab Issanda oma varjuks ja kaitseks,
kuulutades seda oma suusõnadega välja.
Seetõttu on oluline ka uskmatutega rääkides,
paluda Jumalat valvama me suu ja sõnade üle,
et Ta tuletaks meile meelde ja aitaks meid öelda õigeid asju.
Sest kõik need mõjutavad kõike ümbritsevat.
Nii et ususõna peab saama sisse ja siis välja.
Usu vägi sisse ja siis jälle välja.
Nii võime olla usklikud, kes järgivad Jeesust.
Pealegi on Piiblis öeldud, et kõik, mida Jumala õige teeb, läheb korda.
Seetõttu võime ka näha,
kuidas me ei sõida oma eludega mitte karile,
vaid me elu kulgeb hästi, kuna meil on nii tüür kui ka tüürimees.
Selleks tüürimeheks pole aga Jeesus, vaid mina ise,
sest mina ise saan valida, mida ma ütlen või mitte.
Kuid kapten - st. Jeesus - aitab mind minu laevaga,
et võiksin kulgeda head ja otse teed.
Kuid palvetame nüüd.
Meil on nii südamest hea meel kõigi inimeste üle,
kes on saanud usklikuks tänu "Ajakohast otse taevast" saatele.
Seetõttu tahame ka täna paluda päästepalvet,
paludes sul kasutada oma tüüri ehk keelt,
kordamaks meie järel, kui tahad tõesti kutsuda Jeesuse oma ellu.
Nii et korda Pia järel, kutsumaks Jeesus oma ellu.
Issand Jeesus,
tule mu südamesse.
Tahan alistuda Sulle.
Olen patune,
kuid vajan päästet.
Puhasta mind.
Pese mind puhtaks.
Anna andeks kõik minu patud.
Ma usun Sinusse
ja tunnistan oma suuga,
et sellest hetkest alates
Sina oled minu Issand
ja minu sinu laps.
Jeesuse nimel, aamen.
Ole õnnistatud ja kõike head sulle!
Helista või kirjuta meile ja kohtume taas nädala pärast!
Kõike head! - Kohtumiseni!
Ootame teie tagasisidet ja palvesoove eesti keeles hw@elamansana.fi
Tõlge: Anne-Ly Raukas